b'\n_START_ARTICLE_\nEdvard Peperko\n_START_SECTION_\n\xc5\xbdivljenje in smrt\n_START_PARAGRAPH_\nPeperko je bil doma iz Kamnika, za\xc4\x8dasno pa je \xc5\xbeivel v Dom\xc5\xbealah. Zapustil je \xc5\xbeeno in enega otroka. V junijski vojni za Slovenijo je bil ena prvih \xc5\xbertev. 27. junija 1991 so ga armadni specialci v Trzinu zadeli v prsi. Za hudo ranjenega Peperka so poklicali re\xc5\xa1ilni avtomobil iz Dom\xc5\xbeal, a je nekje na poti pri \xc5\xa0entjakobu umrl.\n_START_SECTION_\nPriznanja\n_START_PARAGRAPH_\nLeta 1992 je posmrtno prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza izjemne zasluge pri obrambi svobode in uveljavljanju suverenosti Republike Slovenije\xc2\xab._NEWLINE_Minister za obrambo Republike Slovenije je leta 2012 po njem poimenoval voja\xc5\xa1nico Edvarda Peperka (prej voja\xc5\xa1nica Franca Rozmana - Staneta) v Ljubljani.'